钦定古今图书集成/明伦汇编/闺媛典/第261卷 > 温九思妻陆氏
## 钦定古今图书集成/明伦汇编/闺媛典/第261卷 > 温九思妻陆氏

按《乌程县志》：“陆氏，赠司理温九思妻。年二十四，九思
没，逾年翁亡。陆氏事姑抚孤，茕茕孑立。遭水旱灾疫，
图存于万死中，以针黹奉姑饲子。姑衰年病痹，为抚
摩痾痒，洁治圊溷。年六十四，具题建坊。少师朱国祯为立传教。子璜成进士，崇祯末年授司李。同妻茅氏
女宝德，自刎殉节，忠孝节烈，萃于一门。璜述母训一”
卷，足为闺范云。